**ŠIAULIŲ „RINGUVOS“ MOKYKLA**

2022 M. FINANSINIŲ ATASKAITŲ RINKINIO

AIŠKINAMASIS RAŠTAS

2023-03-23

1. **BENDROJI DALIS**
	1. Šiaulių „Ringuvos“ mokykla yra Šiaulių miesto savivaldybės biudžetinė įstaiga (toliau – įstaiga), į/k 190983779, adresas Žaliūkių g. 76, LT-78142 Šiauliai.
	2. Įstaiga finansuojama iš Lietuvos Respublikos valstybės biudžeto, Šiaulių miesto savivaldybės biudžeto, įstaigos pajamų lėšų ir kitų lėšų šaltinių.
	3. Kontroliuojamų ir asocijuotų subjektų įstaiga neturi.
	4. Vidutinis darbuotojų skaičius įstaigoje per ataskaitinį laikotarpį – 70.
	5. Sąlygos, kuriomis paremta veikla ir kurios gali paveikti tolesnę veiklą – nėra.
	6. Įstaiga vykdo Švietimo prieinamumo ir kokybės užtikrinimo programą (08). Pagrindinė įstaigos veikla – pagrindinio mokinių ugdymo veikla.
	7. Įstaigos finansinės ataskaitos teikiamos už pilnus 2022 finansinius metus.
	8. Finansinėse ataskaitose pateikiami duomenys išreikšti Lietuvos Respublikos piniginiais vienetais – eurais.
2. **APSKAITOS POLITIKA**

# Apskaitos politikos taikymas

1. Įstaigos parengtos finansinės ataskaitos atitinka VSAFAS, kaip tai nustatyta Viešojo sektoriaus atskaitomybės įstatymo 21 straipsnio 6 dalyje.
2. Šiaulių apskaitos centro ir įstaigų, kurių buhalterinė apskaita yra tvarkoma centralizuotai Apskaitos centro, apskaitos politika parengta Lietuvos Respublikos viešojo sektoriaus atskaitomybės įstatymu, Viešojo sektoriaus apskaitos ir finansinės atskaitomybės standartais (toliau – VSAFAS).
3. Šiaulių apskaitos centras ir įstaigos, kurių buhalterinė apskaita yra tvarkoma centralizuotai Apskaitos centro, taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, vadovaujamasi bendraisiais apskaitos principais, nustatytais 1-ajame viešojo sektoriaus apskaitos ir finansinės atskaitomybės standarte „Informacijos pateikimas finansinių ataskaitų rinkinyje“ (toliau – 1-asis VSAFAS).
4. Apskaitos politika, ūkinių įvykių ir ūkinių operacijų registravimo tvarka užtikrina, kad finansinėse ataskaitose pateikiama informacija yra:
	1. svarbi vartotojų sprendimams priimti;
	2. patikima, nes:
		1. teisingai nurodo finansinius rezultatus, finansinę būklę ir pinigų srautus;
		2. parodo ūkinių įvykių ir ūkinių operacijų ekonominę prasmę, ne vien teisinę formą;
		3. yra nešališka, netendencinga;
		4. apdairiai pateikta (atsargumo principas);
	3. visais reikšmingais atvejais išsami.
5. Pasirinkta apskaitos politika taikoma nuolat.
6. Apskaitos politika keičiama tik vadovaujantis 7-uoju viešojo sektoriaus apskaitos ir finansinės atskaitomybės standartu „Apskaitos politikos, apskaitinių įverčių keitimas ir klaidų taisymas“ (toliau – 7-asis VSAFAS) ir taikoma vienodai visiems finansinių ataskaitų straipsniams, kuriems turi įtakos apskaitos politikos keitimas.
7. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.
8. Veiklai vykdyti įsigytas nematerialusis, ilgalaikis ir trumpalaikis turtas į apskaitą turi būti įtraukti kartu su pridėtinės vertės mokesčiu, nes Šiaulių apskaitos centras ir įstaigos, kurių buhalterinė apskaita yra tvarkoma centralizuotai Apskaitos centro, nėra pridėtinės vertės mokesčio mokėtojai.

# Bendrieji apskaitos principai, metodai ir taisyklės

1. Tvarkant apskaitą ir sudarant finansines ataskaitas, yra vadovaujamasi VSAFAS. Ūkinės operacijos ir įvykiai registruojami apskaitoje ir finansinių ataskaitų rinkinys rengiamas taikant šiuos bendruosius apskaitos principus:
	1. kaupimo;
	2. subjekto;
	3. veiklos tęstinumo;
	4. periodiškumo;
	5. pastovumo;
	6. piniginio mato;
	7. palyginimo;
	8. atsargumo;
	9. neutralumo;
	10. turinio viršenybės prieš formą.
2. Sudarant biudžeto vykdymo ataskaitų rinkinį, vadovaujamasi šiais bendraisiais apskaitos principais:
	1. pinigų;
	2. subjekto;
	3. periodiškumo;
	4. pastovumo;
	5. piniginio mato.
3. Pagal subjekto principą Šiaulių apskaitos centras ir įstaigos, kurių buhalterinė apskaita yra tvarkoma centralizuotai Apskaitos centro, yra laikomi atskiru apskaitos vienetu: atskirai tvarko apskaitą, sudaro ir teikia atskirus finansinių ataskaitų ir biudžeto vykdymo ataskaitų rinkinius. Šiaulių apskaitos centro ir įstaigų, kurių buhalterinė apskaita yra tvarkoma centralizuotai Apskaitos centro, apskaitoje registruojamas įstaigų nuosavas, patikėjimo teise valdomas, naudojamas ir disponuojamas valstybės turtas, finansavimo sumos ir įsipareigojimai, pajamos ir sąnaudos. Turtas, valdomas ir naudojamas kitomis teisėmis (pavyzdžiui, panaudos, nuomos), registruojamas nebalansinėse sąskaitose.
4. Šiaulių apskaitos centrui ir įstaigoms, kurių buhalterinė apskaita yra tvarkoma centralizuotai Apskaitos centro, leidžiamas vykdyti ūkines operacijas nustato teisės aktai. VSAFAS nustato faktiškai įvykusių ūkinių operacijų registravimo apskaitoje metodus ir taisykles. Pagal turinio viršenybės prieš formą principą apskaitoje ūkiniai įvykiai ir ūkinės operacijos vertinami ir pripažįstami pagal jų ekonominę prasmę ir turinį, nepriklausomai nuo to, ar tokią ūkinę operaciją vykdyti ir (arba) sandorį sudaryti leidžia Šiaulių apskaitos centro ir įstaigų, kurių buhalterinė apskaita yra tvarkoma centralizuotai Apskaitos centro, veiklą reglamentuojantys teisės aktai.
5. Visos ūkinės operacijos ir įvykiai registruojami sąskaitų plano sąskaitose taikant apskaitos politiką, parengtą pagal VSAFAS reikalavimus (nurodytus principus, metodus ir taisykles) atskiroms ūkinėms operacijoms ir įvykiams, finansinių ataskaitų elementams arba straipsniams ir apskaitos procedūroms.

# Nematerialusis turtas

1. Nematerialiojo turto apskaitos politika parengta vadovaujantis 13-ajame apskaitos ir finansinės atskaitomybės standarte „Nematerialusis turtas“ (toliau – 13-asis VSAFAS), o nematerialiojo turto nuvertėjimo apskaičiavimo ir apskaitos metodai bei taisyklės – 22-ajame viešojo sektoriaus apskaitos ir finansinės atskaitomybės standarte „Turto nuvertėjimas“, (toliau – 22-asis VSAFAS) nustatyta tvarka.
2. Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.
3. Nematerialusis turtas pirminio pripažinimo metu apskaitoje yra registruojamas įsigijimo savikaina. Išlaidos, patirtos po pirkto ar susikurto nematerialiojo turto pirminio pripažinimo, didina nematerialiojo turto įsigijimo savikainą tik tais atvejais, kai galima patikimai nustatyti, kad patobulintas nematerialusis turtas teiks didesnę ekonominę naudą, t. y., kad atliktas esminis nematerialiojo turto pagerinimas.
4. Išankstiniai apmokėjimai už nematerialųjį turtą apskaitoje registruojami nematerialiojo turto sąskaitose.
5. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.
6. Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Tam tikro nematerialiojo turto vieneto amortizacija pradedama skaičiuoti nuo kito mėnesio, kai turtas pradedamas naudoti, pirmos dienos ir nebeskaičiuojama nuo kito mėnesio, kai naudojamo nematerialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.
7. Nematerialiojo turto naudingo tarnavimo laikas, nustatomas atsižvelgiant į sutartis ar kitus sandorius, neturi būti ilgesnis už šių sandorių galiojimo laikotarpį. Kitam nematerialiajam turtui taikomas nematerialiojo turto amortizacijos normatyvus, patvirtintus Šiaulių miesto savivaldybės tarybos (1 lentelė).

 1 lentelė

Ilgalaikio nematerialiojo turto nusidėvėjimo (amortizacijos) normatyvai

| Eil. Nr. | Ilgalaikio turto grupės ir rūšys | Turto nusidėvėjimo (amortizacijos) normatyvai (metais) |
| --- | --- | --- |
|  | NEMATERIALUSIS TURTAS |  |
| 1. | Programinė įranga, jos licencijos ir techninė dokumentacija | 1 |
| 2. | Patentai, išradimai, licencijos, įsigytos kitos teisės\* | 4 |
| 3. | Kitas nematerialusis turtas | 2 |
| 4. | Prestižas | 5 |

# Ilgalaikis materialusis turtas

1. Ilgalaikio materialiojo turto apskaitos politika parengta vadovaujantis 12-ajame viešojo sektoriaus apskaitos ir finansinės atskaitomybės standarte „Ilgalaikis materialusis turtas“, (toliau – 12-asis VSAFAS), o ilgalaikio materialiojo turto nuvertėjimo apskaičiavimo ir apskaitos metodai bei taisyklės – 22-ajame VSAFAS nustatyta tvarka.
2. Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.
3. Ilgalaikis materialusis turtas pagal pobūdį skirstomas į pagrindines grupes, nustatytas VSAFAS.
4. Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina.
5. Išankstiniai apmokėjimai už ilgalaikį materialųjį turtą apskaitoje registruojami tam skirtose ilgalaikio materialiojo turto sąskaitose.
6. Po pirminio pripažinimo ilgalaikis materialusis turtas, išskyrus žemę ir kultūros vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra. Žemė ir kultūros vertybės po pirminio pripažinimo finansinėse ataskaitose rodomos tikrąja verte.
7. Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti, pirmos dienos. Nusidėvėjimas nebeskaičiuojamas nuo kito mėnesio, kai naudojamo ilgalaikio materialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.
8. Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal Šiaulių miesto savivaldybės tarybos patvirtintus ilgalaikio materialiojo turto nusidėvėjimo normatyvus (2 lentelė).

2 lentelė

Ilgalaikio materialiojo turto nusidėvėjimo (amortizacijos) normatyvai

| Eil. Nr. | Ilgalaikio turto grupės ir rūšys | Turto nusidėvėjimo (amortizacijos) normatyvai (metais) |
| --- | --- | --- |
|  | MATERIALUSIS TURTAS |  |
| 5. | **Pastatai** |  |
| 5.1. | Kapitaliniai mūriniai pastatai (sienos – 2,5 ir daugiau plytų storio, gelžbetonio; perdangos ir denginiai – gelžbetoniniai ir betoniniai), monolitinio gelžbetonio pastatai, stambių blokų (perdangos ir denginiai – gelžbetoniniai) pastatai | 120 |
| 5.2. | Pastatai (sienos – iki 2,5 plytos storio, blokų, monolitinio šlako, betono, lengvų šlako blokų, perdangos ir denginiai – gelžbetoniniai, betoniniai arba mediniai) | 90 |
| 5.3. | Tašytų rąstų pastatai | 40 |
| 5.4. | Surenkamieji, išardomieji, moliniai ir kiti pastatai | 12 |
| 6. | **Infrastruktūros ir kiti statiniai** |  |
| 6.1. | Infrastruktūros, melioracijos ir kiti statiniai |  |
| 6.1.1. |  Betoniniai, gelžbetoniniai, akmens | 80 |
| 6.1.2. |  Metaliniai | 40 |
| 6.1.3. |  Mediniai | 15 |
| 6.1.4. |  Konteinerių aikštelės | 15 |
| 6.1.5. |  Gatvės, šaligatviai, automobilių stovėjimo aikštelės, aikštelės, pėsčiųjų takai, atraminės sienutės  | 20 |
| 6.1.6. |  Gatvių apšvietimo tinklai, šviesoforai | 20 |
| 6.1.7. |  Elektros perdavimo oro linijos | 20 |
| 6.1.8. |  Kapinių tvoros, kapinių takai | 20 |
| 6.1.9. |  Kiti statiniai (tvoros, aikštelės, parkų takai, skverų takai, vandentiekio, šilumos tinklai, nuotekų tinklai, lietaus kanalizacija ir kt.) | 20 |
| 6.1.10. | Lauko statiniai (supynės, žaidimų aikštelės ir kt.) | 5 |
| 6.2. | Melioracijos statiniai | 40 |
| 6.3. | Sporto ir poilsio statiniai |  |
| 6.3.1. |  Sporto įrenginių, aikščių, aikštelių danga | 20 |
| 6.3.2. |  Stadionų tribūnos | 20 |
| 6.3.3. |  Fontanai  | 20 |
| 6.3.4. |  Žalieji ir grunto statiniai (žemės, smėlio) | 5 |
| 7. | **Mašinos ir įrenginiai** |  |
| 7.1. | Gamybos mašinos ir įrenginiai | 12 |
| 7.2. | Ginkluotė, ginklai ir karinė technika | 15 |
| 7.3. | Medicinos įranga | 8 |
| 7.4. | Apsaugos įranga | 6 |
| 7.5. | Filmavimo, fotografavimo, mobiliojo telefono ryšio įrenginiai | 5 |
| 7.6. | Radijo ir televizijos, informacinių ir ryšių technologijų tinklų valdymo įrenginiai ir įranga | 8 |
| 7.7. | Kitos mašinos ir įrenginiai | 10 |
| 8. | **Transporto priemonės** |  |
| 8.1. | Lengvieji automobiliai ir jų priekabos | 6 |
| 8.2. | Specialieji automobiliai | 7 |
| 8.3. | Autobusai, krovininiai automobiliai, jų priekabos ir puspriekabės | 7 |
| 8.4. | Kitos transporto priemonės | 5 |
| 9. | **Baldai ir biuro įranga** |  |
| 9.1. | Baldai | 12 |
| 9.2. | Kompiuteriai ir jų įranga | 5 |
| 9.3. | Kopijavimo ir dokumentų dauginimo priemonės | 7 |
| 9.4. | Kita biuro įranga | 8 |
| 10. | **Kitas ilgalaikis materialusis turtas** |  |
| 10.1. | Scenos meno priemonės | 7 |
| 10.2. | Muzikos instrumentai | 20 |
| 10.3. | Elektros aparatūra ir prietaisai | 5 |
| 10.4. | Sporto ir kitas inventorius | 5 |
| 10.5. | Informaciniai stendai | 5 |
| 10.6. | Skulptūros | 5 |
| 10.7. | Ūkinis inventorius ir kiti reikmenys | 5 |
| 10.8. | Specialieji drabužiai ir avalynė | 3 |
| 10.9. | Kitas ilgalaikis materialusis turtas | 10 |

1. Kai turtas parduodamas arba nurašomas, jo įsigijimo savikaina, sukauptas nusidėvėjimas ir, jei yra, nuvertėjimas nurašomi. Pardavimo pelnas ar nuostoliai priskiriami kitos veiklos rezultatams.
2. Ilgalaikio materialiojo turto rekonstravimas, remontas ar kiti darbai pripažįstami esminiu turto pagerinimu, jei padidina turto funkcijų apimtį arba pailgina turto naudingo tarnavimo laiką, arba iš esmės pagerina jo naudingąsias savybes. Šių darbų verte didinama ilgalaikio materialiojo turto įsigijimo savikaina ir (arba) patikslinamas likęs turto naudingo tarnavimo laikas. Jei atlikti darbai nepagerina naudingųjų ilgalaikio materialiojo turto savybių ar nepadidina turto funkcijų apimties, arba nepailgina jo naudingo tarnavimo laiko, jie nepripažįstami esminiu pagerinimu, o šių darbų vertė pripažįstama ataskaitinio laikotarpio sąnaudomis.
3. Kultūros vertybių konservavimo ir restauravimo bei nekilnojamųjų Kultūros vertybių tvarkomųjų paveldosaugos darbų ir tvarkomųjų statybos darbųišlaidos pripažįstamos sąnaudomis tą ataskaitinį laikotarpį, kai jos padaromos.
4. Jei viešojo sektoriaus subjektas, siekdamas įgyvendinti viešąjį interesą, atlieka turto, kurio nevaldo, kuriuo nesinaudoja (nesinuomoja ar kitaip nesinaudoja) ir nedisponuoja, esminio pagerinimo darbus, išlaidas šiems darbams atlikti pripažįsta sąnaudomis tą ataskaitinį laikotarpį, kai jos padaromos.
5. Atliktų žemės gerinimo darbų, tokių kaip žemės sklypo melioravimo darbai, akmenų rinkimas, šienavimas, ir panašios išlaidos pripažįstamos sąnaudomis tą ataskaitinį laikotarpį, kai jos padaromos.

# Atsargos

1. Atsargų apskaitos metodai ir taisyklės nustatyti 8-ajame viešojo sektoriaus apskaitos ir finansinės atskaitomybės standarte „Atsargos“ (toliau – 8-asis VSAFAS).
2. Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja realizavimo verte, atsižvelgiant į tai, kuri iš jų mažesnė. Grynoji realizavimo vertė nenustatinėjama, kai atsargas ketinama sunaudoti per šį metinį laikotarpį.
3. Apskaičiuodama atsargų, sunaudotų teikiant paslaugas, ar parduotų atsargų savikainą, Šiaulių apskaitos centras ir įstaigos, kurių buhalterinė apskaita yra tvarkoma centralizuotai Apskaitos centro, taiko konkrečių kainų arba FIFO įkainojimo metodą. Atsargų įkainojimo metodo pasirinkimas priklauso nuo atsargų pobūdžio.
4. Sudarant finansines ataskaitas, atsargos gali būti nukainojamos iki grynosios realizavimo vertės tam, kad jų balansinė vertė neviršytų būsimos ekonominės naudos ar paslaugų vertės, kurią tikimasi gauti šias atsargas pardavus, paskirsčius ar panaudojus.
5. Kai atsargos parduodamos ar perduodamos, jų balansinė vertė pripažįstama sąnaudomis to laikotarpio, kuriuo pripažįstamos atitinkamos pajamos. Atsargų sunaudojimas arba pardavimas apskaitoje registruojamas pagal nuolat apskaitomų atsargų būdą, kai buhalterinėje apskaitoje registruojama kiekviena su atsargų sunaudojimu arba pardavimu susijusi operacija.
6. Prie atsargų priskiriamas neatiduotas naudoti ūkinis inventorius. Atiduoto naudoti inventoriaus vertė iš karto įtraukiama į sąnaudas. Naudojamo inventoriaus kiekinė ir vertinė apskaita tvarkoma nebalansinėse sąskaitose.

# Finansinis turtas

1. Finansinio turto apskaitos metodai ir taisyklės nustatyti 14-ajame viešojo sektoriaus apskaitos ir finansinės atskaitomybės standarte „Jungimai ir investicijos į asocijuotuosius subjektus“ (toliau – 14-asis VSAFAS), 15-ajame viešojo sektoriaus apskaitos ir finansinės atskaitomybės standarte „Konsoliduotųjų finansinių ataskaitų rinkinys ir investicijos į kontroliuojamus subjektus“ (toliau 15-asis VSAFAS) ir 17-ajame viešojo sektoriaus apskaitos ir finansinės atskaitomybės standarte „Finansinis turtas ir finansiniai įsipareigojimai“ (toliau – 17-asis VSAFAS).
2. Finansinis turtas yra skirstomas į ilgalaikį ir trumpalaikį.
3. Ilgalaikiam finansiniam turtui priskiriama:
	1. ilgalaikės investicijos į nuosavybės vertybinius popierius;
	2. po vienų metų gautinos sumos;
	3. kitas ilgalaikis finansinis turtas.
4. Trumpalaikiam finansiniam turtui priskiriama:
	1. per vienus metus gautinos sumos (įskaitant ilgalaikių gautinų sumų einamųjų metų dalį);
	2. pinigai ir pinigų ekvivalentai;
	3. Kitas trumpalaikis finansinis turtas.
5. Investicijos į kitus subjektus, kuriuose Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro, turi 50 proc. ir daugiau balsavimo teisių laikomos investicijomis į kontroliuojamuosius subjektus.
6. Investicijos į kitus subjektus, kuriuose Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro turi nuo 20 proc. iki 50 proc. balsavimo teisių laikomos investicijomis į asocijuotuosius subjektus.
7. Investicijos į kitus subjektus, kuriuose Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro turi mažiau nei 20 proc. balsavimo teisių, laikomos paprastomis investicijomis.
8. Investicijos į kontroliuojamuosius, asocijuotuosius ir kitus subjektus apskaitoje pirminio pripažinimo momentu registruojamos savikainos metodu (įsigijimo savikaina), o vėliau bei parodomos finansinėse ataskaitose savikainos ar nuosavybės metodu.

# Gautinos sumos

1. Gautinos sumos pirminio pripažinimo metu yra įvertinamos įsigijimo savikaina.
2. Finansinėse ataskaitose ilgalaikės gautinos sumos parodomos amortizuota savikaina, atėmus nuvertėjimo nuostolius.
3. Finansinėse ataskaitose trumpalaikės gautinos sumos parodomos įsigijimo savikaina, atėmus nuvertėjimo nuostolius.
4. **Pinigai ir pinigų ekvivalentai**
5. Pinigus sudaro pinigai kasoje ir banko sąskaitose. Pinigų ekvivalentai yra trumpalaikės, likvidžios investicijos, kurios gali būti greitai ir lengvai iškeičiamos į žinomą pinigų sumą. Tokių investicijų terminas neviršija trijų mėnesių, o vertės pokyčių rizika yra labai maža.

# Finansavimo sumos

1. Finansavimo sumų apskaitos metodai ir taisyklės nustatyti 20-ajame viešojo sektoriaus apskaitos ir finansinės atskaitomybės standarte „Finansavimo sumos“ (toliau – 20-asis VSAFAS).
2. Finansavimo sumos pripažįstamos, kai atitinka 20-ajame VSAFAS nustatytus kriterijus.
3. Finansavimo sumos – savivaldybės iš valstybės biudžeto, Europos Sąjungos (finansinė parama), užsienio valstybių ir tarptautinių organizacijų bei iš kitų šaltinių gauti arba gautini pinigai arba kitas turtas, skirtas Šiaulių apskaitos centro ir / ar įstaigos, kurios buhalterinė apskaita yra tvarkoma centralizuotai Apskaitos centro, nuostatuose nustatytiems tikslams ir programoms įgyvendinti. Finansavimo sumos apima ir gautus arba gautinus pinigus, ir kitą turtą pavedimams vykdyti, kitas lėšas išlaidoms kompensuoti ir paramos būdu gautą turtą.
4. Gautinos finansavimo sumos apskaitoje registruojamos kai Šiaulių apskaitos centro ir / ar įstaigos, kurios buhalterinė apskaita yra tvarkoma centralizuotai Apskaitos centro, darbuotojai užtikrina, kad tenkinamos visos finansuotojo nustatytos sąlygos finansavimui gauti ir kai yra gauta įrodymų, kad finansavimo sumos bus suteiktos.
5. Gautos (gautinos) finansavimo sumos pagal paskirtį skirstomos į:
	1. finansavimo sumas nepiniginiam turtui įsigyti;
	2. finansavimo sumas kitoms išlaidoms kompensuoti.
6. Finansavimo sumos nepiniginiam turtui yra gaunamos kaip nemokamai gautas ilgalaikis turtas arba atsargos, įskaitant paramą, arba kaip pinigai, skirti įsigyti ilgalaikį arba trumpalaikį nepiniginį turtą.
7. Finansavimo sumos kitoms išlaidoms yra skirtos ataskaitinio laikotarpio išlaidoms kompensuoti. Finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui įsigyti.
8. Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.
9. Gautos ir perduotos kitiems viešojo sektoriaus subjektams finansavimo sumos, apskaitoje sąnaudomis nepripažįstamos. Perdavus finansavimo sumas kitiems viešojo sektoriaus subjektams, mažinamos gautos finansavimo sumos, registruojant perduotas finansavimo sumas.
10. Gautos ir perduotos ne viešojo sektoriaus subjektams finansavimo sumos, registruojamos kaip sąnaudos, kartu pripažįstant finansavimo, kuris buvo skirtas šiam tikslui, pajamas.
11. Jei Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro, iš savo uždirbtų pajamų finansuoja kitą viešojo sektoriaus subjektą arba ne viešojo sektoriaus subjektą, apskaitoje užregistruoja finansavimo sąnaudas.

# Finansiniai įsipareigojimai

1. Finansinių įsipareigojimų apskaitos principai, metodai ir taisyklės nustatyti vadovaujantis 17-ajame VSAFAS, 18-ajame viešojo sektoriaus apskaitos ir finansinės atskaitomybės standarte „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“ (toliau – 18-asis VSAFAS), 19-ajame viešojo sektoriaus apskaitos ir finansinės atskaitomybės standarte „Nuoma, finansinė nuoma (lizingas) ir kitos turto perdavimo sutartys“ (toliau – 19-asis VSAFAS) ir 24-ajame viešojo sektoriaus apskaitos ir finansinės atskaitomybės standarte „Su darbo santykiais susijusios išmokos“ (toliau – 24-asis VSAFAS) nustatyta tvarka.
2. Įsipareigojimai skirstomi į ilgalaikius ir trumpalaikius.
3. Ilgalaikiams finansiniams įsipareigojimams priskiriama:
	1. ilgalaikiai atidėjiniai;
	2. ilgalaikiai finansinės nuomos (lizingo) įsipareigojimai;
	3. kiti ilgalaikiai įsipareigojimai.
4. Trumpalaikiams finansiniams įsipareigojimams priskiriama:
	1. trumpalaikiai atidėjiniai;
	2. ilgalaikių įsipareigojimų einamųjų metų dalis;
	3. trumpalaikiai finansiniai įsipareigojimai;
	4. mokėtinos dotacijos ir finansavimo sumos;
	5. mokėtinos sumos į biudžetus, fondus;
	6. mokėtinos sumos, susijusios su vykdoma veikla;
	7. kiti trumpalaikiai finansiniai įsipareigojimai.
5. Pirminio pripažinimo metu finansiniai įsipareigojimai įvertinami ir registruojami įsigijimo savikaina. Vėliau šie įsipareigojimai įvertinami:
	1. ilgalaikiai finansiniai įsipareigojimai – amortizuota savikaina;
	2. trumpalaikiai finansiniai įsipareigojimai – įsigijimo savikaina, išskyrus atvejus, kai 17 VSAFAS numato išimtis dėl amortizuotos savikainos skaičiavimo arba amortizuotos savikainos pokytis yra nereikšmingas, t. y. kai pokytis nesudaro 10 proc. įsigijimo savikainos vertės.

# Atidėjiniai

1. Atidėjiniai pripažįstami ir registruojami apskaitoje tada ir tik tada, kai dėl įvykio praeityje Šiaulių apskaitos centras ar įstaiga, kurios buhalterinė apskaita yra tvarkoma centralizuotai Apskaitos centro, turi dabartinę teisinę prievolę ar neatšaukiamą pasižadėjimą, ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta. Jei patenkinamos ne visos šios sąlygos, atidėjiniai nėra pripažįstami, o tiktai informacija apie susijusį su tikėtina sumokėti suma neapibrėžtąjį įsipareigojimą yra pateikiama finansinių ataskaitų aiškinamajame rašte. Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, kad parodytų tiksliausią dabartinį įvertinimą.
2. Atidėjiniai pagal trukmę grupuojami į:
	1. ilgalaikius;
	2. trumpalaikius;
	3. ilgalaikių atidėjinių einamųjų metų dalį.

# Pajamos

1. Pajamų apskaitos principai, metodai ir taisyklės apskaitos politikoje nustatyti vadovaujantis 10-ajame VSAFAS „Kitos pajamos“ (toliau – 10-asis VSAFAS) ir 20-ajame VSAFAS nustatyta tvarka.
2. Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Registruojant visas su finansavimo pajamų pripažinimu susijusias ūkines operacijas, panaudojant detalizuojančius požymius būtina nurodyti, kokios valstybės funkcijos ir kurios programos vykdymui buvo pripažintos finansavimo pajamos.
3. Pajamos, išskyrus finansavimo pajamas, pripažįstamos, kai tikėtina, kad Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro, gaus su sandoriu susijusią ekonominę naudą, kai galima patikimai įvertinti pajamų sumą ir kai galima patikimai įvertinti su pajamų uždirbimu susijusias sąnaudas.
4. Pajamomis laikoma tik Šiaulių apskaitos centro ir / ar įstaigos, kurios buhalterinė apskaita yra tvarkoma centralizuotai Apskaitos centro, gaunama ekonominė nauda. Pajamomis nepripažįstamos trečiųjų asmenų vardu surinktos sumos, kadangi tai nėra gaunama ekonominė nauda. Jei Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro, yra atsakinga už tam tikrų sumų administravimą ir surinkimą, tačiau teisės aktų nustatyta tvarka privalo pervesti surinktas sumas į biudžetą ir neturi teisės šių sumų ar jų dalies atgauti tą patį ar vėlesniais ataskaitiniais laikotarpiais, registruojant pajamas kartu registruojamos į biudžetą pervestinos sumos.
5. Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos paslaugos ar parduodamas turtas ar kt., nepriklausomai nuo pinigų gavimo momento.

# Sąnaudos

1. Sąnaudų apskaitos principai, metodai ir taisyklės nustatyti 11-ajame viešojo sektoriaus apskaitos ir finansinės atskaitomybės standarte „Sąnaudos“ (toliau – 11-asis VSAFAS). Sąnaudų, susijusių su konkrečių turto, finansavimo sumų ir įsipareigojimų straipsnių apskaita, principai nustatyti šių straipsnių apskaitą reglamentuojančiuose VSAFAS.
2. Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.
3. Sąnaudų dydis įvertinamas sumokėta arba mokėtina pinigų arba jų ekvivalentų suma. Tais atvejais, kai numatytas ilgas atsiskaitymo laikotarpis ir palūkanos nėra išskirtos iš bendros mokėtinos sumos, sąnaudų dydis įvertinamas diskontuojant atsiskaitymo sumą taikant rinkos palūkanų normą.

# Sandoriai užsienio valiuta

1. Sandorių užsienio valiuta apskaitos principai nustatyti 21-ajame viešojo sektoriaus ir finansinės atskaitomybės standarte „Sandoriai užsienio valiuta“ (toliau – 21-asis VSAFAS).
2. Sandoriai užsienio valiuta pirminio pripažinimo metu registruojami apskaitoje Buhalterinės apskaitos įstatyme nustatyta tvarka. Pelnas ir nuostoliai iš sandorių užsienio valiuta bei iš užsienio valiuta išreikšto turto ir įsipareigojimų likučių perkainojimo dieną yra registruojami finansinės ir investicinės veiklos pajamų ar sąnaudų sąskaitose.
3. Valiutinių straipsnių likučiai ataskaitinio laikotarpio pabaigoje perskaičiuojami pagal Buhalterinės apskaitos įstatyme numatytą tvarką.

# Turto nuvertėjimas

1. Turto nuvertėjimo apskaitos principai, metodai ir taisyklės nustatyti 8-ajame VSAFAS, 17-ajame VSAFAS ir 22-ajame VSAFAS.
2. Nuostoliai dėl turto nuvertėjimo apskaitoje pripažįstami pagal nuvertėjimo požymius. Sudarydama finansinių ataskaitų rinkinį, Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro, nustato, ar yra turto nuvertėjimo požymių. Jeigu yra vidinių ar išorinių nuvertėjimo požymių, nustatoma turto atsiperkamoji vertė ir palyginama su turto balansine verte.
3. Nuostoliai dėl turto nuvertėjimo apskaitoje registruojami apskaičiuotų nuostolių suma mažinant turto balansinę vertę bei ta pačia suma registruojant ataskaitinio laikotarpio pagrindinės arba kitos veiklos sąnaudas.
4. Turto nuvertėjimas nėra tolygus turto nurašymui. Turto nuvertėjimo atveju yra mažinama turto vieneto balansinė vertė, tačiau išsaugoma informacija apie turto įsigijimo savikainą, t. y. turto vieneto įsigijimo savikaina apskaitoje lieka tokia pati kaip iki nuvertėjimo nustatymo, o nuvertėjimas registruojamas atskiroje sąskaitoje. Turto nuvertėjimas apskaitoje yra registruojamas ne didesne verte nei turto balansinė vertė.
5. Kai vėlesnį ataskaitinį laikotarpį, pasikeitus aplinkybėms, atkuriama anksčiau pripažinta turto nuvertėjimo suma, turto balansinė vertė po nuvertėjimo atkūrimo negali viršyti jo balansinės vertės, kuri būtų buvusi, jeigu turto nuvertėjimas nebūtų buvęs pripažintas.
6. Pripažinus ilgalaikio materialiojo ar nematerialiojo turto nuvertėjimo nuostolį, perskaičiuojamos būsimiesiems ataskaitiniam laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t. y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

# Neapibrėžtieji įsipareigojimai ir neapibrėžtasis turtas

1. Neapibrėžtųjų įsipareigojimų ir neapibrėžtojo turto apskaitos principai nustatyti 18-ajame VSAFAS.
2. Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro, nepripažįsta neapibrėžtųjų įsipareigojimų ir neapibrėžtojo turto balanso sąskaitose, tačiau neapibrėžtieji įsipareigojimai ir neapibrėžtasis turtas registruojami nebalansinėse sąskaitose. Neapibrėžtieji įsipareigojimai nerodomi nei finansinės būklės ataskaitoje, nei veiklos rezultatų ataskaitoje, o informacija apie juos pateikiama aiškinamajame rašte. Kai tikimybė, kad reikės panaudoti turtą įsipareigojimui apmokėti yra labai maža, informacija apie juos aiškinamajame rašte nebūtina. Informacija apie neapibrėžtąjį turtą ir įsipareigojimus turi būti peržiūrima ne rečiau negu kiekvieno ataskaitinio laikotarpio paskutinę dieną, siekiant užtikrinti, kad pasikeitimai būtų tinkamai atskleisti aiškinamajame rašte.
3. Neapibrėžtasis turtas finansinėse ataskaitose neparodomas, kol nėra aišku, ar jis duos Šiaulių apskaitos centrui ir / ar įstaigai, kurios buhalterinė apskaita yra tvarkoma centralizuotai Apskaitos centro, ekonominės naudos. Jei ekonominė nauda tikėtina, tačiau nėra žinoma, kad ji bus gauta, informacija apie neapibrėžtąjį turtą pateikiama aiškinamajame rašte.

# Grynasis turtas

1. Finansinių metų pradžioje praėjusių metų perviršis ar deficitas, užregistruotas sąskaitoje 3110001 „Einamųjų metų perviršis ar deficitas (išskyrus nuosavybės metodo įtaką)“ , pripažįstamas ankstesnių metų perviršiu ar deficitu ir perkeliamas į 3110002 sąskaitą „ Sukauptas ankstesnių metų perviršis ar deficitas (išskyrus nuosavybės metodo įtaką)“, o nuosavybės metodo įtaka užregistruota sąskaitoje 3120001 „Einamųjų metų nuosavybės metodo įtaka“ pripažįstama ankstesnių metų nuosavybės metodo įtaka ir perkeliama į 3120002 sąskaitą „Sukaupta ankstesnių metų nuosavybės metodo įtaka“.

# Poataskaitiniai įvykiai

1. Poataskaitinių įvykių apskaitos ir pateikimo finansinėse ataskaitose taisyklės pateiktos 18-ajame VSAFAS.
2. Poataskaitiniai įvykiai, kurie suteikia papildomos informacijos apie Šiaulių apskaitos centro ir / ar įstaigos, kurios buhalterinė apskaita yra tvarkoma centralizuotai Apskaitos centro, finansinę padėtį paskutinę ataskaitinio laikotarpio dieną yra laikomi koreguojančiais įvykiais ir atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose.
3. Nekoreguojantys poataskaitiniai įvykiai aprašomi aiškinamajame rašte, kai jie reikšmingi.

# Tarpusavio užskaitos ir palyginamieji skaičiai

1. Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos (pavyzdžiui, dėl draudiminio įvykio patirtos sąnaudos yra užskaitomos su gauta draudimo išmoka).
2. Palyginamieji skaičiai yra koreguojami, kad atitiktų ataskaitinių metų finansinius rezultatus. Apskaitos principų bei apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.

# Informacija apie segmentus

1. Informacijos pagal segmentus pateikimo finansinėse ataskaitose reikalavimai nustatyti 25-ajame viešojo sektoriaus apskaitos ir finansinės atskaitomybės standarte „Segmentai“, (toliau – 25-asis VSAFAS).
2. Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro, tvarko apskaitą pagal segmentus. Segmentai – veiklos dalys, apimančios vienarūšes teikiamas viešąsias paslaugas pagal vykdomas valstybės funkcijas, programas ir valstybės biudžetų išlaidų ekonomines klasifikacijas.
3. Šiaulių apskaitos centras ir / ar įstaigos, kurių buhalterinė apskaita yra tvarkoma centralizuotai Apskaitos centro, išskiria šiuos segmentus:
	1. bendrųjų valstybės paslaugų;
	2. gynybos;
	3. viešosios tvarkos ir visuomenės apsaugos;
	4. ekonomikos;
	5. aplinkos apsaugos;
	6. būsto ir komunalinio ūkio;
	7. sveikatos apsaugos;
	8. poilsio, kultūros ir religijos;
	9. švietimo;
	10. socialinės apsaugos.
4. Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro, turto, įsipareigojimų ir finansavimo sumų, sąnaudų ir pajamų apskaitą tvarko pagal segmentus, t. y. taip, kad galėtų pagal segmentus teisingai užregistruoti pagrindinės veiklos sąnaudas ir pagrindinės veiklos pinigų srautus.
5. Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro, apie kiekvieną segmentą aiškinamajame rašte turi pateikti segmentui tenkančias pagrindinės veiklos sąnaudas ir pagrindinės veiklos pinigų srautus
6. Turtas, įsipareigojimai, finansavimo sumos ir sąnaudos, kurių priskyrimo prie segmento pagrindas yra neaiškus, priskiriami prie didžiausią veiklos dalį sudarančio segmento.

# Apskaitos politikos keitimas

1. Apskaitos politika keičiama vadovaujantis 7-ajame VSAFAS nustatytais principais.
2. Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro, pasirinktą apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia finansinės būklės, veiklos rezultatų, grynojo turto ir pinigų srautų keitimosi tendencijoms nustatyti.
3. Šiaulių apskaitos centras ir / ar įstaiga, kurios buhalterinė apskaita yra tvarkoma centralizuotai Apskaitos centro, pasirenka ir taiko apskaitos politiką remdamasi nuostatomis, pateiktomis 1-ajame VSAFAS. Ūkinių operacijų bei ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas apskaitos politikos keitimu.
4. Apskaitos politika keičiama dėl VSAFAS pasikeitimo arba jei kiti teisės aktai to reikalauja arba siekiant tinkamiau parodyti Šiaulių apskaitos centro ir / ar įstaigos, kurios buhalterinė apskaita yra tvarkoma centralizuotai Apskaitos centro, finansinę būklę, veiklos rezultatus ar pinigų srautus. Apskaitos politikos keitimas pradedamas taikyti ją pakeitus dėl priežasčių nurodytų šiame punkte. Poveikis, kurį daro apskaitos politikos keitimas einamojo ataskaitinio laikotarpio informacijai ir darytų ankstesnių ataskaitinių laikotarpių informacijai, registruojamas apskaitoje tą ataskaitinį laikotarpį, kurį apskaitos politika pakeičiama ir parodomas einamojo ataskaitinio laikotarpio veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka“. Šioje eilutėje yra parodoma apskaitos politikos keitimo poveikio dalis, susijusi su ankstesniais ataskaitiniais laikotarpiais. Lyginamoji ankstesnio ataskaitinio laikotarpio informacija finansinėse ataskaitose pateikiama tokia, kokia buvo, t. y. nėra koreguojama.

# Apskaitinių įverčių keitimas

1. Apskaitinių įverčiai keičiami vadovaujantis 7-ajame VSAFAS nustatytais principais.
2. Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą arba atsiranda papildomos informacijos ar kitų įvykių.
3. Apskaitinio įverčio pasikeitimo poveikis nustatant grynąjį perviršį ar deficitą priskiriamas:
	1. laikotarpiui, kada įvyko pasikeitimas, jei jis turi įtakos tik tam laikotarpiui;
	2. laikotarpiui, kada įvyko pasikeitimas, ir vėlesniems laikotarpiams, jei pasikeitimas turi įtakos ir jiems.
4. Apskaitinio įverčio pasikeitimo rezultatas įtraukiamas į tą veiklos rezultatų ataskaitos eilutę, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams. Informacija, susijusi su apskaitinio įverčio pakeitimu, pateikiama aiškinamajame rašte.
5. Apskaitos politika laikomas pasirinktas apskaitos metodas (pavyzdžiui, nusidėvėjimas skaičiuojamas tiesioginiu metodu), o apskaitiniu įverčiu laikoma Šiaulių apskaitos centro ir / ar įstaigos, kurios buhalterinė apskaita yra tvarkoma centralizuotai Apskaitos centro, pasirinktos taisyklės, naudojamos turto ir įsipareigojimų vertei nustatyti (pavyzdžiui, konkretūs ilgalaikio turto nusidėvėjimo normatyvai).

# Apskaitos klaidų taisymas

1. Apskaitos klaidos taisomos vadovaujantis 7-ajame VSAFAS nustatytomis taisyklėmis.
2. Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,25 procento per praėjusius finansinius metus gautų finansavimo sumų vertės.
3. Ir esminės, ir neesminės apskaitos klaidos taisomos einamojo ataskaitinio laikotarpio finansinėse ataskaitose. Apskaitos klaidų taisymo įtaka finansinėse ataskaitose parodoma taip:
	1. jei apskaitos klaida nėra esminė, jos taisymas registruojamas toje pačioje sąskaitoje, kurioje buvo užregistruota klaidinga informacija, ir parodomas toje pačioje veiklos rezultatų ataskaitos eilutėje, kurioje buvo pateikta klaidinga informacija;
	2. jei apskaitos klaida esminė, jos taisymas registruojamas tam skirtoje sąskaitoje ir parodomas veiklos rezultatų ataskaitos eilutėje „Apskaitos politikos keitimo bei esminių apskaitos klaidų taisymo įtaka“. Lyginamoji ankstesniojo ataskaitinio laikotarpio finansinė informacija pateikiama tokia, kokia buvo, t. y. nekoreguojama. Su esminės klaidos taisymu susijusi informacija pateikiama aiškinamajame rašte.
4. **PASTABOS**

**P02. Segmentai**

* 1. Informacija pagal veiklos segmentus pateikta pagal 25-ojo VSAFAS priede nustatytą formą.

**P03. Nematerialusis turtas**

* 1. Informacija apie nematerialiojo turto balansinės vertės pagal grupes pasikeitimą per 2022 m. pateikta pagal 13-ojo VSAFAS 1 priede nustatytą formą.
	2. Nematerialiojo turto balansinė vertė ataskaitinio laikotarpio pabaigoje, lyginant su 2021-12-31, padidėjo 123 % dėl įsigyto nematerialiojo turto.
	3. Informacija apie nematerialiojo turto įsigijimo savikainą ir sukauptą amortizaciją ataskaitinio laikotarpio pabaigoje pateikta lentelėje:

| Turto grupė | Įsigijimo savikaina ataskaitinio laikotarpio pabaigoje, Eur | Sukaupta amortizacija ataskaitinio laikotarpio pabaigoje, Eur |
| --- | --- | --- |
| Programinė įranga ir jos licencijos | 4 949,35 | 4 397,20 |

Per ataskaitinį laikotarpį įsigyto nematerialiojo turto savikaina lygi 652,70 Eur. Buvo apskaičiuota turto amortizacija; parduoto, perduoto ar nurašyto turto nebuvo, turto nuvertėjimo taip pat nėra.

**P04. Ilgalaikis materialusis turtas**

* 1. Informacija apie ilgalaikio materialiojo turto balansinės vertės pagal grupes pasikeitimą per 2022 m. pateikta pagal 12-ojo VSAFAS 1 priede nustatytą formą.
	2. Ilgalaikio materialiojo turto balansinė vertė ataskaitinio laikotarpio pabaigoje, lyginant su 2021-12-31, sumažėjo 3 % dėl apskaičiuoto nusidėvėjimo.
	3. Informacija apie ilgalaikio materialiojo turto įsigijimo savikainą ir sukauptą nusidėvėjimą ataskaitinio laikotarpio pabaigoje pateikta lentelėje:

| Turto grupė | Įsigijimo savikaina ataskaitinio laikotarpio pabaigoje, Eur | Sukauptas nusidėvėjimas ataskaitinio laikotarpio pabaigoje, Eur |
| --- | --- | --- |
| Pastatai | 1 763 221,48 | 534 936,05 |
| Infrastruktūros statiniai |  |  |
| Kiti statiniai | 33 293,98 | 23 523,90 |
| Mašinos ir įrenginiai | 42 578,66 | 31 438,67 |
| Transporto priemonės | 79 854,20 | 44 240,40 |
| Baldai, biuro įranga ir kitas ilgalaikis materialusis turtas | 80 853,03 | 49 989,39 |
| Nebaigta statyba ir išankstiniai mokėjimai |  |  |

Per ataskaitinį laikotarpį įsigyto ilgalaikio materialiojo turto savikaina lygi 5999,42 Eur. Perduoto turto įsigijimo savikaina – 30060,53 Eur, sukauptas nusidėvėjimas – 30059,81 Eur. Buvo apskaičiuotas turto nusidėvėjimas; parduoto ar nurašyto turto nebuvo, turto nuvertėjimo taip pat nėra.

Per ataskaitinį laikotarpį buvo atlikti turto pergrupavimai iš mašinų ir įrenginių turto grupės į kitų statinių bei baldų, biuro įrangos ir kito ilgalaikio materialiojo turto grupes. Pergrupavimų priežastys – įvedant turtą į apskaitą jis buvo priskirtas ne tai turto grupei, todėl vėliau buvo perskirstytas į reikiamas grupes.

* 1. Sutarčių, pasirašytų dėl ilgalaikio materialiojo turto įsigijimo ateityje, paskutinę ataskaitinio laikotarpio dieną nėra.
	2. Ilgalaikio materialiojo turto, priskirto prie žemės, kilnojamųjų ar nekilnojamųjų kultūros vertybių, kitų vertybių grupių, nėra.

**P05. Ilgalaikis finansinis turtas**

* 1. Informacija apie ilgalaikį finansinį turtą pateikta pagal 6-ojo VSAFAS 5 priede nustatytą formą.
	2. Ilgalaikį finansinį turtą sudaro kitos ilgalaikės gautinos sumos (gautinos lėšos iš biudžeto ilgalaikiams atidėjiniams – pensinio amžiaus darbuotojų išeitinėms išmokoms – apmokėti).
	3. Kitų ilgalaikių gautinų sumų balansinė vertė ataskaitinio laikotarpio pabaigoje, lyginant su 2021-12-31, sumažėjo 49 % dėl ilgalaikių atidėjinių panaudojimo.

**P08. Atsargos**

* 1. Informacija apie atsargų balansinės vertės pasikeitimą per 2022 m. pateikta pagal 8-ojo VSAFAS 1 priede nustatytą formą.
	2. Atsargų likutį ataskaitinio laikotarpio pabaigoje (FBA, eil. Nr. C.I.2.) sudaro maisto produktai (671,64 Eur) ir kuras (717,02 Eur).
	3. Įstaigos atsargų apskaitoje turto nuvertėjimo nėra.
	4. Atsargų balansinė vertė ataskaitinio laikotarpio pabaigoje, lyginant su 2021-12-31, padidėjo 26 % (metų pabaigoje įsigyta daugiau maisto produktų ir kuro, kurie suplanuoti naudoti sausio mėn. pr., taip pat padidėjo minėtų atsargų kainos).

**P09. Išankstiniai apmokėjimai**

* 1. Informacija apie išankstinius apmokėjimus pateikta pagal 6-ojo VSAFAS 6 priede nustatytą formą.
	2. Išankstinių apmokėjimų balansinė vertė ataskaitinio laikotarpio pabaigoje, lyginant su 2021-12-31, padidėjo 34 % daugiausia dėl padidėjusių kitų ateinančių laikotarpių sąnaudų.
	3. Išankstinius apmokėjimus sudaro:
* išankstiniai apmokėjimai:

|  |  |  |
| --- | --- | --- |
| Eil. Nr. | Tiekėjo pavadinimas | Suma, Eur |
| 1. | AB Energijos skirstymo operatorius | 4,44 |
| 2. | Išankstiniai apmokėjimai darbuotojams | 53,98 |

* kitos ateinančių laikotarpių sąnaudos:

|  |  |  |
| --- | --- | --- |
| Eil. Nr. | Tiekėjo pavadinimas | Suma, Eur |
| 1. | AB Lietuvos draudimas | 238,35 |
| 2. | UAB Universalūs sprendimai | 20,01 |
| 3. | UAB Lantelis | 465,85 |
| 4. | UAB Ateities pamoka | 68,24 |

**P10. Per vienerius metus gautinos sumos**

* 1. Informacija apie per vienerius metus gautinas sumas pateikta pagal 17-ojo VSAFAS 7 priede nustatytą formą.
	2. Per vienus metus gautinas sumas sudaro:
* gautinos finansavimo sumos:

|  |  |  |
| --- | --- | --- |
| Eil. Nr. | Gautinos sumos pavadinimas | Suma, Eur |
| 1. | gautinos lėšos už nemokamą mokinių maitinimą iš valstybės biudžeto | – |
| 2. | gautinos finansavimo sumos iš VB pagal projektą | 1 434,57 |

* gautinos sumos už turto naudojimą, parduotas prekes, turtą, paslaugas:

|  |  |  |
| --- | --- | --- |
| Eil. Nr. | Gautinos sumos pavadinimas | Suma, Eur |
| 1. | Gautinos sumos už turto naudojimą |  |
| 2. | Gautinos sumos už parduotas prekes |  |
| 3. | Gautinos sumos už parduotą turtą |  |
| 4. | Gautinos sumos už paslaugas | 827,30 |

Gautinų sumų už paslaugas balansinė vertė ataskaitinio laikotarpio pabaigoje, lyginant su 2021-12-31, sumažėjo nežymiai (7 %).

* sukauptos gautinos sumos:

|  |  |  |
| --- | --- | --- |
| Eil. Nr. | Gautinos sumos pavadinimas | Suma, Eur |
| 1. | Darbo užmokesčiui ir darbdavio soc. draudimo įmokoms apmokėti |  |
| 2. | Atostogų kaupiniams apmokėti | 86 212,84 |
| 3. | Trumpalaikiai atidėjiniai |  |
| 4. | Įsiskolinimams tiekėjams apmokėti | 15,11 |
| 5. | Sukauptos negrąžintos įstaigos pajamų lėšos iš savivaldybės biudžeto | 700,05 |

Sukauptų gautinų sumų balansinė vertė ataskaitinio laikotarpio pabaigoje, lyginant su 2021-12-31, padidėjo 30 % dėl sukauptų finansavimo pajamų atostogų rezervui apmokėti padidėjimo.

* kitos gautinos sumos:

|  |  |  |
| --- | --- | --- |
| Eil. Nr. | Gautinos sumos pavadinimas | Suma, Eur |
| 1. | Už atstatytas / kompensuotas ugdytinio maitinimo sąnaudas | 23,12 |

**P11. Pinigai ir pinigų ekvivalentai**

* 1. Informacija apie pinigus ir pinigų ekvivalentus pateikta pagal 17-ojo VSAFAS 8 priede nustatytą formą.
	2. Pinigų ir pinigų ekvivalentų likutį ataskaitinio laikotarpio pabaigoje (FBA, eil. Nr. C.V.) sudaro piniginių lėšų likutis banko sąskaitose.
	3. Pinigų likutis ataskaitinio laikotarpio pabaigoje, lyginant su 2021-12-31, sumažėjo 64 % Eur (daugiausia dėl panaudotų projektų lėšų, kurios buvo gautos ankstesniais ataskaitiniais laikotarpiais).

**P12. Finansavimo sumos**

* 1. Informacija apie finansavimo sumas pagal finansavimo šaltinį, paskirtį ir jų pokyčius per ataskaitinį laikotarpį pateikta pagal 20-ojo VSAFAS 4 priede nustatytą formą.
	2. Informacija apie finansavimo sumų likučius pateikta pagal 20-ojo VSAFAS 5 priede nustatytą formą.
	3. Finansavimo sumų likutis ataskaitinio laikotarpio pabaigoje, lyginant su 2021-12-31, sumažėjo nežymiai (3 %).
	4. Finansavimo sumų likučius ataskaitinio laikotarpio pabaigoje sudaro:
* finansavimo sumos iš valstybės biudžeto:

|  |  |
| --- | --- |
| finansavimo sumos nepiniginiam turtui įsigyti | nematerialiojo turto likutinė vertė 552,15 Eur;ilgalaikio materialiojo turto likutinė vertė 925 885,36 Eur;atsargų likutis 671,64 Eur |
| finansavimo sumos kitoms išlaidoms | išankstiniai apmokėjimai darbuotojams 53,98 Eur;kitos ateinančių laikotarpių sąnaudos 554,10 Eur |

* finansavimo sumos iš savivaldybės biudžeto:

|  |  |
| --- | --- |
| finansavimo sumos nepiniginiam turtui įsigyti | ilgalaikio materialiojo turto likutinė vertė 381 945,40 Eur;atsargų likutis 717,02 Eur |
| finansavimo sumos kitoms išlaidoms | išankstiniai apmokėjimai tiekėjams 4,44 Eur;kitos ateinančių laikotarpių sąnaudos 144,57 Eur |

* finansavimo sumos iš Europos Sąjungos:

|  |  |
| --- | --- |
| finansavimo sumos nepiniginiam turtui įsigyti | ilgalaikio materialiojo turto likutinė vertė 1,16 Eur |
| finansavimo sumos kitoms išlaidoms | pinigų likutis kitoms išlaidoms padengti 822,07 Eur |

* finansavimo sumos iš kitų šaltinių:

|  |  |
| --- | --- |
| finansavimo sumos nepiniginiam turtui įsigyti | ilgalaikio materialiojo turto likutinė vertė 7 841,02 Eur |
| finansavimo sumos kitoms išlaidoms | pinigų likutis kitoms išlaidoms padengti 6 400,15 Eur |

**P12. Finansinė ir nefinansinė parama**

* 1. Informacija apie gautą finansinę ir nefinansinę paramą per ataskaitinį laikotarpį pateikta pagal 6-ojo VSAFAS 7 priede nustatytą formą.
	2. Informacija apie finansinės ir nefinansinės paramos panaudojimą per ataskaitinį laikotarpį pateikta pagal 6-ojo VSAFAS 8 priede nustatytą formą.

**P15. Atidėjiniai**

* 1. Informacija apie atidėjinius pagal paskirtį pateikta pagal 18-ojo VSAFAS 3 priede nustatytą formą.
	2. Informacija apie atidėjinius pagal jų panaudojimo laiką pateikta pagal 18-ojo VSAFAS 4 priede nustatytą formą.
	3. Ilgalaikius atidėjinius sudaro atidėjiniai pensinio amžiaus darbuotojų išeitinėms išmokoms mokėti. Atidėjiniai nediskontuojami, nes tikėtina kad dauguma darbuotojų dirbs ne ilgiau kaip 5 metus ir diskontavimo įtaka būtų nereikšminga.
	4. Ilgalaikių atidėjinių balansinė vertė ataskaitinio laikotarpio pabaigoje, lyginant su 2021-12-31, sumažėjo 49 % dėl jų panaudojimo.

**P17. Trumpalaikiai įsipareigojimai**

* 1. Informacija apie kai kurias trumpalaikes mokėtinas sumas pateikta pagal 17-ojo VSAFAS 12 priede nustatytą formą.
	2. Informacija apie įsipareigojimų dalį eurais ir užsienio valiutomis pateikta pagal 17-ojo VSAFAS 13 priede nustatytą formą (**P24**).
	3. Tiekėjams mokėtinas sumas sudaro:

| **Kreditorius** | **Įsiskolinimo suma** |
| --- | --- |
| UAB Tele 2 | 0,72 |
| AB Šiaulių energija | 0,01 |
| UAB Ignitis | 14,38 |
| **Iš viso:** | **15,11** |

Tiekėjams mokėtinos sumos ataskaitinio laikotarpio pabaigoje, lyginant su 2021-12-31, sumažėjo 99,75 % (daugiausia dėl įsiskolinimo už šildymą sumažėjimą).

* 1. Sukauptas mokėtinas sumas sudaro:

|  |  |
| --- | --- |
| sukaupti atostogų kaupiniai | 84 980,62 |
| sukauptos darbdavio soc. draudimo įmokos nuo atostogų kaupinių | 1 232,22 |

Sukauptos mokėtinos sumos ataskaitinio laikotarpio pabaigoje, lyginant su 2021-12-31, padidėjo 47 % (dėl padidėjusio sukaupto atostogų rezervo).

**P18. Grynasis turtas**

* 1. Grynąjį turtą sudaro einamųjų metų deficitas ir sukauptas ankstesnių ataskaitinių laikotarpių perviršis.

**P21., P22. Veiklos rezultatų ataskaita**

* 1. Finansavimo pajamos:

| Eil. Nr. | Finansavimo pajamos | Suma, Eur |
| --- | --- | --- |
| **1.** | **Iš valstybės biudžeto:** | **1 195 820,46** |
| 1.1. |  panaudotų finansavimo sumų ilgalaikiam turtui įsigyti pajamos | 33 480,51 |
| 1.2. |  panaudotų finansavimo sumų atsargoms įsigyti pajamos | 26 763,10 |
| 1.3. |  panaudotų finansavimo sumų kitoms išlaidoms pajamos | 1 135 576,85 |
| **2.** | **Iš savivaldybės biudžeto** | **46 269,62** |
| 2.1. |  panaudotų finansavimo sumų ilgalaikiam turtui įsigyti pajamos | 6 296,38 |
| 2.2. |  panaudotų finansavimo sumų atsargoms įsigyti pajamos | 1 861,56 |
| 2.3. |  panaudotų finansavimo sumų kitoms išlaidoms pajamos | 38 111,68 |
| **3.** | **Iš Europos Sąjungos:** | **14 169,41** |
| 3.1. |  panaudotų finansavimo sumų ilgalaikiam turtui įsigyti pajamos |  |
| 3.2. |  panaudotų finansavimo sumų atsargoms įsigyti pajamos | 139,41 |
| 3.3. |  panaudotų finansavimo sumų kitoms išlaidoms pajamos | 14 030,00 |
| **4.** | **Iš kitų finansavimo šaltinių:** | **3 395,65** |
| 4.1. |  panaudotų finansavimo sumų ilgalaikiam turtui įsigyti pajamos | 1 843,90 |
| 4.2. |  panaudotų finansavimo sumų atsargoms įsigyti pajamos | 1 551,75 |
| 4.3. |  panaudotų finansavimo sumų kitoms išlaidoms pajamos |  |

* 1. Pagrindinės veiklos kitos pajamos (**P21**).

Pagrindinės veiklos kitas pajamas sudaro pajamos už suteiktas maitinimo paslaugas ugdytiniams ir darbuotojams bei už trumpalaikę patalpų nuomą.

Pagrindinės veiklos priskaičiuotų kitų pajamų per 2022 m. pokytis, lyginant su 2021 m., buvo nežymus (padidėjo 8 %).

* Darbo užmokesčio ir soc. draudimo sąnaudos:

|  |  |  |
| --- | --- | --- |
| Eil. Nr. | Sąnaudos | Suma, Eur |
| 1. | Darbo užmokesčio | 1 072 219,33 |
| 2. | Darbdavio soc. draudimo įmokų | 16 235,43 |

Darbo užmokesčio ir socialinio draudimo sąnaudos ataskaitinį laikotarpį buvo 14 % didesnės negu praėjusį ataskaitinį laikotarpį dėl teisės aktų, reglamentuojančių darbo užmokesčio dydį, taikymo ir atostogų rezervo padidėjimo.

* Nusidėvėjimo ir amortizacijos sąnaudos:

|  |  |  |
| --- | --- | --- |
| Eil. Nr. | Sąnaudos pagal turto grupes | Suma, Eur |
| 1. | Programinė įranga ir jos licencijos | 348,05 |
| 2. | Pastatai | 20 179,44 |
| 3. | Infrastruktūros statiniai |  |
| 4. | Kiti statiniai | 1 508,44 |
| 5. | Mašinos ir įrenginiai | 1 479,08 |
| 6. | Transporto priemonės | 11 409,60 |
| 7. | Baldai, biuro įranga ir kitas ilgalaikis materialusis turtas | 6 943,68 |

* Komunalinių paslaugų ir ryšių sąnaudos:

| Eil. Nr. | Sąnaudos | Suma, Eur |
| --- | --- | --- |
| 1. | Šildymo sąnaudos | 50 462,00 |
| 2. | Elektros energijos sąnaudos | 8 694,41 |
| 3. | Vandentiekio ir kanalizacijos sąnaudos | 2 944,37 |
| 4. | Ryšių paslaugų sąnaudos | 467,33 |
| 5. | Kitų komunalinių paslaugų sąnaudos (šiukšlių išvežimo sąn.) | 1 574,70 |

Komunalinių paslaugų ir ryšių sąnaudos ataskaitinį laikotarpį buvo 39 % didesnės negu praėjusį ataskaitinį laikotarpį dėl žymiai padidėjusių komunalinių paslaugų kainų.

* Transporto sąnaudos:

|  |  |  |
| --- | --- | --- |
| Eil. Nr. | Sąnaudos | Suma, Eur |
| 1. | Kuras | 5 201,24 |
| 2. | Automobilių atsarginės dalys | 862,39 |
| 3. | Transporto nuomos sąnaudos |  |
| 4. | Kitos transporto sąnaudos | 3 725,73 |

* Sunaudotų atsargų sąnaudos:

| Eil. Nr. | Sąnaudos | Suma, Eur |
| --- | --- | --- |
| 1. | Kitos medžiagos ir žaliavos | 5 233,47 |
| 2. | Maisto produktai | 16 090,91 |
| 3. | Kanceliarinės prekės | 972,05 |
| 4. | Atsarginės dalys kompiuterinei technikai | 409,84 |
| 5. | Medikamentai |  |
| 6. | Ūkinis inventorius | 6 517,76 |

* Kitų paslaugų sąnaudos:

| Eil. Nr. | Sąnaudos | Suma, Eur |
| --- | --- | --- |
| 1. | Skalbimas | 600,00 |
| 2. | Banko paslaugos | 338,88 |
| 3. | Paviršinių nuotekų tvarkymas | 523,68 |
| 4. | Deratizacija, dezinsekcija | 198,00 |
| 5. | ŠGP sutvarkymo ir išvežimo paslaugos | 379,94 |
| 6. | Informacinių technologijų įrangos priežiūros paslaugos | 4 368,76 |
| 7. | Darbo laiko apskaitos ir optimizavimo sistemos Dalas paslaugos | 216,00 |
| 8. | Mokomųjų programų platformų prenumerata | 480,35 |
| 9. | Užimtumo specialistų paslaugos (mokinių priežiūra vasaros laikotarpiu) | 6 826,00 |
| 10. | Edukacijos | 820,00 |
| 11. | El. dienyno paslaugos | 171,44 |
| 12. | Kitos sąnaudos | 456,18 |

**P23. Finansinė ir investicinė veikla**

* 1. Baudų ir delspinigių sąnaudas sudaro priskaičiuoti delspinigiai už laiku nesumokėtas soc. draudimo įmokas.

**Kitos pastabos**

* 1. Įstaiga nebalansinėje sąskaitoje apskaito pagal panaudos sutartis gautą turtą:
* valstybinės žemės sklypas (vertė 261000,00 Eur; panaudos teikėjas – Nacionalinė žemės tarnyba prie Aplinkos ministerijos);
* kompiuteris (vertė 669,13 Eur; panaudos teikėjas – Šiaulių miesto savivaldybės visuomenės sveikatos biuras).
	1. Įstaigos restruktūrizavimas nevyksta ir nėra numatytas.
	2. Neapibrėžtųjų įsipareigojimų, neapibrėžtojo turto pokyčių per ataskaitinį laikotarpį nenustatyta.
	3. Teisinių ginčių per ataskaitinį laikotarpį nebuvo.

Direktorė Lijana Giedraitienė

Šiaulių apskaitos centro vyr. buhalterė Stanislava Vaičiulienė

Parengė Lina Andriuškevičiūtė, 8 659 13312, lina.andriuskeviciute@sac.lt